מבנה העולם על פי מומחים בעולם עצמו

##### דיון ראשון - אחרי טיול בנקיון

דיון נרחב עם איתן האס על כלל המבנה נמצא ב: חקירת הכג"ש (כדור גלגלי השיניים) בתת הפרק "איתן מסביר על מבנה היש (היקום וכל כך הרבה יותר ממנו)".

קישור ישיר: https://you-got-nothing.fandom.com/he/wiki/%D7%97%D7%A7%D7%99%D7%A8%D7%AA\_%D7%94%D7%9B%D7%92%22%D7%A9\_(%D7%9B%D7%93%D7%95%D7%A8\_%D7%92%D7%9C%D7%92%D7%9C%D7%99\_%D7%94%D7%A9%D7%99%D7%A0%D7%99%D7%99%D7%9D)?veaction=edit&section=4

##### דיון שני - זכרונות על איתן בעת טיול בממלכות

בזמן שאדריאן מטייל בממלכות ב XXX הוא נזכר באמירות הבאות של איתן:

###### מקטע ראשון

אדריאן, עמוס הרגשות שמתפרצים לתוכו חושב לשניה על לבעוט באדי, אבל אז משתלט על עצמו ונותן לזכרון משיחה עם איתן להרגיע אותו. השיחות עם איתן על מבנה העולם, כך הוא מוצא, מקלות ומרגיעות אותו כאן. השיחה הזו התקיימה זמן קצר לאחר השיחה על נקיון עם איתן. הוא המשיך לשאול אותו שאלות על היש וספציפית על הכוחות השונים. איתן, כך הוא נזכר, לא דיבר אלא הרצה אליו כאילו היה תלמיד את הדברים הבאים "אז קצת על ההבדל בין שימוש ביכולות קסומות על פני היש. מי שהגדיר זאת זה כמובן.. אה.. אתה יודע, מיקלט. בכל מקרה הוא חילק את השימוש בכוחות לאדמות, פרובינציות וממלכות. באדמות כל האנרגיה באה ממך. נקודה. אתה רוצה לעשות משהו, אתה צריך לייצר מספיק אנרגיית יצירה ואז אתה משתמש בה כפי שהיא. הייצור הוא אישי למרות שיש כאן הרבה מאד תנאים. לדוגמא דרך עסקאות, כבילות ואדמות ניתן להעביר את האנרגיה הזו בין גורמים. אבל בלי להכנס לכל התנאים המיוחדים, בגדול, אתה בוחר מה אתה עושה, אתה מייצר אנרגיית יצירה ואז אתה משתמש בזה כבסיס לכוחות הטבעיים שלך – כמו חשמל וכו’. וכן, זה אומר שאתה זקוק לאנרגיית יצירה למען כל דבר. אפילו למען הכוחות הטביעיים שלך, כמו חשמל וקינטיקה, אתה חייב להתניע מאנרגיית יצירה. אה, וכשאני אומר אנרגיית יצירה הכוונה לאנרגיה של הכוח היוצר. שאת זה אפשר לעשות במגוון עצום של דרכים. דרך יצירה אבל גם דרך אמונה או רגשות או כל מיני כאלו. הוא אומר שעם הטכניקות הנכונות ניתן להחזיק כמות גדולה של אנרגיית יצירה על מנת להשתמש בה כשצריך. אבל זה דרך כבילות ואדמות ועסקאות. אז זה דורש התמקצעות וגם אז מדובר בשימוש בחוקים של הכוח המחזיק למען ההחזקה של אנרגיית יצירה וזה אומר שאם אתה שומר כמות גדולה של אנרגיה היא לא באמת שימושית לכל דבר אלא רק למה שבעצם אתה מחזיק אותו למענו. זה נשמע קצת מבלבל ואני מקווה שהייתי מובן, כי זה באמת נושא מבלבל.”
"בפרובינציות אתה מכיר את השימוש ביכולות קסומות. כי יש לך את הכוחות שלך. האנרגיה שלך כאן מתחדשת לפי השכבה והשטח בו אתה נמצא. מהר או לאט זה לא משהו שאתה יכול להשפיע עליו. זה מגיע מהמבנה של הגוף שלך, או מהסביבה בה אתה נמצא. או בקיצור מדובר באנרגיית החזקה - כי אתה יודע, זה תחת הכח המחזיק, כן.... גם כאן יש תנאים כי לדוגמה אתה יכול לשבת בצומת (Node) במקדש ולהעביר אליך, בעזרת חוק שימור האנרגיה, אנרגיה תוך שעות ספורות. “ איתן מחייך ומזכיר "ונצטרך לחזור לדיון על החוק הזה מתי שהוא. אבל לא עכשיו. אז האנרגיה מגיע אליך, נצברת בכמות יחסית מוגבלת ואז אתה משחרר אותה כאשר אתה מבצע פעולה קסומה. יעני, אנרגיה פוטנציאלית הופכת לאקטואלית.”
"בממלכות זה שונה, בממלכות כל האנרגיה מגיעה מהסביבה. אין לך אפשרות בכלל לשמור את זה בתוכך. או אתה לא רוצה לשמור את זה בתוכך. זה יכול לעוות ולהרוס אותך ממש. אבל ממש ממש. כי זה אנרגיית הרס. יש כאלו שמסוגלים להכיל את זה. אבל לא אתה או אני. אז כל האנרגיה מגיעה מבחוץ ואתה צריך לרכב עליה. זה אומר שבכל ממלכה אתה צריך לזהות את סוג האנרגיה שיש. ויש סוגים שונים בעוצמות שונות. שזה סיפור די מורכב אם אני מבין נכון את… אה… אותו. יש לו הרבה סיפורים על ממלכות שונות ועד כמה מסובך לפעמים למצוא מה האנרגיות המקומיות. וההפך, מקומות שבהם אתה מת מעודף אנרגיה לפני שאתה מבין איך לתעל אותה. בכל מקרה, אחרי שאתה מזהה את האנרגיות אתה צריך להשתמש בזה למטרות שלך. מיקלט מתאר את זה כמו לרכב על סוס פרא. הסוס ינוע לאן שהוא רוצה ואתה מסוגל לכוון את הסוס תחת מגבלות מאד גדולות. אבל אם תמצא את הסוס הנכון, אתה יכול להגיע רחוק… הוא אומר שהמקום שבו הקוסמים יכולים לעשות את הקסמים הכי גדולים הם שם, בממלכות. כי אם תמצא את המקום הנכון עם האנרגיה הנכונה אתה יכול גם להרוס עיר שלמה בקסם בודד… הוא גם אומר שאסור להתנגד לאנרגיות שממלאות אותך, לא משנה באיזה צורה הממלכה עובדת, הדרך היא תמיד, וכאן אני אומר את זה, לעבוד בשיטת הג’ודו. לא להתנגד אלא להשתמש בכוח של היריב למען המטרות שלך… התנגדות גם יכולה להוביל להרס פיזי או נפשי או מנטלי או מחשבתי או כאלו, שלך. אבל הוא גם אומר שהתנגדות גורמת להמון רעש ותשומת לב מהסביבה אליך. ואז זה ימשוך גורמים מקומיים לבוא ולהרוס אותך. שזה נשמע לי כמו רעיון ממש רע.”

###### מקטע שני

אדריאן נזכר בדבריו של איתן אשר הדגיש שיש הרבה חושים לאדם. באופן טיבעי לרוב בני האדם משתמשים בחוש הראיה, שהוא החוש שנותן הכי הרבה מידע לאדם, כדי לבחון את השכבות שמסביבם, אולם – לדעתו של איתן - הדבר מגביל אותם. כי עם חוש אחד ניתן לחוש שכבה בודדת. לכן אדריאן לא יכל לחוש גם את המוות וגם את האל מכונה. אולם ניתן, כך איתן הסביר באריכות תוך איזכור התיאוריות, מי כתב אותן, באיזה שנה, עד כמה הוא חשוב ומה ההשפעה שלו, לחוש את הסביבה בכל אחד מיותר מחמש החושים הקלאסיים. היתרון אז הוא גם שניתן לחוש שתי שכבות במקביל – נגיד דרך חוש הראיה את האל מכונה ודרך חוש הפרופריוספציה (מנח הגוף) את המוות. אולם לעיתים גם ניתן ללמוד עליהם יותר כי חושים שונים נותנים אפשרויות, תכונות, סממנים, אפיונים, אופציות, אלטרנטיבות – אדריאן קולט שהוא מאבד את עצמו אל תוך החזרתיות והוא קוטע את המחשבות שלו.

###### מקטע שלישי - עתידי - על השונה בין בני אדם ופיות

"יש אמירה מפורסמת שאומרת 'פיות רואות את שהיה, האדם את שקורה והמאלפינים את שיהיה'. או אולי זה היה הפוך?"

###### מקטע רביעי - עתידי - על למידה של יכולות

"אה, ולפני שנסיים דבר שרציתי כבר לספר כמה זמן" אומר איתן "לגבי למידה של יכולות חדשות. ברוב המקרים אתה לומד את זה בעזרת מישהו. כשזה קורה זכור שאותו מישהו הוא זה שאפשר את הדבר. אפשר להתייחס לזה כמו אל מועדון יוקרתי וסגור, הוא זה שהכניס אותך לשם. זה אומר שהוא גם יכול לבטל את מה שהוא נתן. נניח אתה יכול לראות את בוב בעזרתו של אותו גורם מיסתורי שלא נזכיר את שמו אבל נקרא לו בדגר. טכנית בדגר לימד אותך כיצד לראות את השכבה הזו. הוא זה שנתן לך את הזכות להכנס לזה. לפעמים מתייחסים לזה בתור זרע. הוא נתן לך זרע מהעץ שלו. וכמו שהוא נתן, בעיקר בהתחלה, הוא גם יכול לקחת. ברור שברגע שהזרע גדל מספיק כבר קשה לקחת אותו בחזרה. או אם הכרת עוד כמה במועדון חברים אז הם יכולים לאשר לך להשאר בו גם אם החבר המקורי מבטל את ההזמנה. אבל בהתחלה זה אפשרי לבטל. שזה מזכיר לי שטכנית אתה מסוגל ללמד את היכולות שלך את החברים שלך לשבט. יתכן שזה ידרוש הרבה שלבים ויהיה מסובך, וידרש שאתה תגיע לרמה גבוה יחסית בשביל זה, אבל זה אפשרי. לדוגמא אתה - בעתיד כשתתחזק יותר - תוכל ללמד אותי איך לשלוט בחשמל..."